Ma pole muidu üldiselt mingi äärmuslik roheline selles mõttes, et miitinguid ei korralda, karusloomi puuridest välja ei päästa ja vaalapüüdjaid kimbutamas ei käi, üldiselt olen  rahumeelne ja pigem on mind pannud kulme kergitama, kui kobrulehe kirjade rubriigis keegi ägedalt sõna võtab linnapuude kärpimise või langetamise asjus. Ega neid puid ju mingist haiglaslikust vandalismivajadusest ei retsita, ikka on ju inimesel mingi PLAAN ja KAVA. PROJEKT, kui soovite.